ပရမတ္ထဒီပနီ

ပရမတ္ထဒီပနီ (ထီ) [ပရမတ္ထ+ဒီပနီ] ကောင်းမြတ်သော-အနက်-အဓိပ္ပါယ်-တို့ကို ပြဆိုရာ အဋ္ဌကထာကျမ်း၊ ပရမတ္ထဒီပနီမည်သော အဋ္ဌကထာကျမ်း။ 

ယင်းကျမ်းကား- (က) ဥဒါန်း အဋ္ဌကထာ (ခ) ဣတိဝုတ်အဋ္ဌကထာ (ဂ) ဝိမာနဝတ္ထုအဋ္ဌကထာ (ဃ) ပေတဝတ္ထုအဋ္ဌကထာ (င) ထေရဂါထာ, ထေရီဂါထာ အဋ္ဌကထာ (စ) စရိယာပိဋကအဋ္ဌကထာ-ဟူ၍ ၆-ကျမ်းရှိသည်၊ 

ဤ ၆-ကျမ်းလုံးကိုပင် အရှင်ဓမ္မပါလမထေရ် စီရင်တော်မူ၍ “ပရမတ္ထဒီပနီ” ဟူ၍ချည်း အမည်ပေးတော်မူသည်၊ အရှင်ဓမ္မပါလမထေရ်သည် အခြားသောအဋ္ဌကထာ, ဋီကာကျမ်းတို့ကို စီရင်ရာ၌ ဤပရမတ္ထဒီပနီ ကျမ်းတို့ကို ပြန်လည်ညွှန်ပြတော်မူသည်၊ ဒီ၊ဋီ၊၂၊၆၅။ သံ၊ဋီ၊၁၊၂၃၇-တို့၌မူ ပရမတ္ထမဉ္ဇူသာ မည်သော ဝိသုဒ္ဓိမဂ်မဟာဋီကာကျမ်ကို “ပရမတ္ထဒီပနီ”ဟူ၍ ညွှန်ပြထားသည်ကို တွေ့ရသည်၊ ယင်းကား စာပြင်ဆရာတို့၏ ချွတ်ယွင်းမှုသာ ဖြစ်ရာသည်။ သာ တတ္ထ ပရမတ္ထာနံ၊ သုတ္တန္တေသု ယထာရဟံ။ ပကာသနာ ပရမတ္ထဒီပနီ နာမ နာမတော။ ဥဒါန၊ဋ္ဌ၊၃၉၃။ ဣတိဝုတ်၊ဋ္ဌ၊၃၅၄။ ယာ တတ္ထ ပရမတ္ထာနံ၊ တတ္ထ တတ္ထ ယထာရဟံ။ ပကာသနာ ပရမတ္ထဒီပနီ နာမ နာမတော။ ဝိမာန၊ဋ္ဌ၊၃၃၄။ ပေတဋ္ဌ။ ၂၆၉။ ထေရီ၊ဋ္ဌ၊၃၀၅။ ယာ တတ္ထ ပရမတ္ထာနံ၊ နိဒ္ဓါရေတွာ ယထာရဟံ။ ပကာသနာ ပရမတ္ထဒီပနီ နာမ နာမတော။ စရိယာ၊ဋ္ဌ၊၃၂၇။ (ထေရ၊ဋ္ဌ၊၁၊၄၃၊ ၁၉၆၊ ၂၃၂။ ဒီ၊ဋီ၊၃၊၅၇၊ ၁၆၆။ သီ၊ဋီ၊သစ်၊၂၊၁၄၅။ မ၊ဋီ၊၂၊၃၁၊ ၂၂၆။ မဋီ၊၃၊၅၀၊ ၃၀၁။ သံ၊ဋီ၊၂၊၆၀။ အံ၊ဋီ၊၁၊၂၂၀။ ဝိသုဒ္ဓိ၊ဋီ၊၁၊၃၉၂။) 
တိပိဋကအဘိဓာန် အတွဲ-၁၄ အပိုင်း (၃)
 ကိုးကား 

Category:ပိဋကတ် သုံးပုံ